Finnair Plus

**Finnair Plus** on suomalaisen Finnair-lentoyhtiön asiakasuskollisuutta parantamaan ja ylläpitämään pyrkivä kanta-asiakasohjelma. 

Vuonna 1992 aloitettu Finnair Plus -ohjelma uudistui täysin vuonna 2024. Pistejärjestelmä on nyt viisitasoinen ja kertyvien pisteiden määrä riippuu Finnairin omilla lennoilla lennon hinnasta. Muiden yhtiöiden lennoilla pisteiden määrä riippuu lennon pituudesta, varausluokasta ja lennon tyypistä (reitti- vai lomalento). Pisteitä voi kartuttaa Finnairin ja muiden Oneworld-allianssiin kuuluvien lentoyhtiöiden lisäksi Nordic Regional Airlinesin lennoilla. Kerätyistä pisteitä saa tason mukaisia etuja, mm. palkintolentoja Oneworld-allianssiin kuuluvien yhtiöiden reiteille, jäsentarjouksia ja esimerkiksi lounge-palveluita.

## Tasot

## Aviosten kertyminen
Vuoden 2024 uudistuksen jälkeen Avioksia ja tasopisteitä kertyy Finnairin lennoilla käytetyn rahamäärän perusteella. Kertymä lasketaan lentolipun hinnasta, matkan lisäpalveluista ja polttoainelisästä, mutta ei lentoasemaveroista ja -maksuista.

### Finnair Visa Credit
Aktia-pankin myöntämällä Finnair Visa Credit -luottokortilla voi kerätä Avioksia kaikista korttiostoksista. Kertymä on 1.7.2025 alkaen jäsentasosta riippuvainen:

Kun kuukausittaiset korttiostokset ylittävät 1 500 euroa, jäsen saa lisäksi 500 tasopistettä. Finnair Visa Credit Light -kortilla kertyy 1 Avios jokaista käytettyä 2 euroa kohden jäsentasosta riippumatta.

## Aviosten käyttö

### Palkintolentojen pistehinnat
Finnairin palkintolentojen Avios-hinnat ovat kiinteitä reitin mukaan, ja kohteet on jaettu vyöhykkeisiin. Aviosten lisäksi palkintolennosta maksetaan lisämaksu, verot ja matkustajamaksut.

### Matkustusluokan korotukset
Finnair Plus -jäsenet voivat korottaa matkustusluokkaansa Avioksilla. Korotusten hinnat ovat kiinteitä ja riippuvat reitin vyöhykkeestä.

Korotuksen voi ostaa verkossa tai Finnair-sovelluksessa jopa 360 päivää ennen lentoa. Asiakaspalvelun kautta ostettaessa peritään 1 000 Avioksen lisämaksu per suunta.

### Aviosten arvo
Avioksella ei ole yhtä kiinteää arvoa: ostohinta ja käyttöarvo vaihtelevat merkittävästi. Vuoden aikana on mahdollista ostaa enintään 200&nbsp;000 Aviosta Finnairin kaupasta. Ostohinta laskee määrän kasvaessa:

Finnairin mukaan yhden Avioksen käyttöarvo vaihtelee 0,4 sentistä 20 senttiin. Käyttöarvo jää useimmissa esimerkkitapauksissa ostohintaa alhaisemmaksi (tuotteet vaihtuvat säännöllisesti): 

## Tätä kanta-asiakasohjelmaa käyttävät lentoyhtiöt
*Alaska Airlines*
*American Airlines*
*British Airways*
*BRA
*Cathay Pacific*
***[[Finnair]]***
***[[Nordic Regional Airlines]]**
*Iberia*
*Japan Airlines*
*Juneyao Air
*LATAM
*Malaysia Airlines*
*Qantas*
*Qatar*
*Royal Jordanian*
*SriLankan Airlines*
*Royal Air Maroc*

**Lihavoidut** ovat pääkäyttäjiä. Tähdellä merkityt kuuluvat tai liittyvät tulevaisuudessa lentoyhtiöallianssi Oneworldiin.

## Muut yhteistyökumppanit
Finnair Plus -pisteitä voi myös kerätä hotelli-, autonvuokraus- ja palvelualojen yhteistyökumppaneiden kautta.

## Kanta-asiakaspisteet ja valtion virkamatkat
Valtiovarainministeriö on linjannut vuodesta 1992 lähtien, että valtion virkamatkoista kertyvät kanta-asiakasedut kuuluvat työnantajalle ja tulee käyttää virkamatkoihin. Käytännössä valvonta on kuitenkin osoittautunut vaikeaksi, koska lentoyhtiöiden kanta-asiakasohjelmat ovat henkilökohtaisia sopimuksia yksityishenkilön ja lentoyhtiön välillä, eikä työnantajalla ole pääsyä työntekijän pistetilin tietoihin. Verohallinton mukaan virkamatkoilta kertyneet pisteet, jotka käytetään yksityismatkoihin, ovat veronalaista ansiotuloa.

### VTV:n tarkastushavainnot
Valtiontalouden tarkastusvirasto (VTV) on tarkastanut valtion virkamatkustamista kahdesti: vuonna 2007 (tarkastuskertomus 143/2007) ja vuosina 2014–2015. Molemmissa tarkastuksissa havaittiin, että Finnair Plus -pisteiden käyttöä ei valvottu suurimmassa osassa virastoja lainkaan. VTV esitti vuoden 2016 yhteenvedossaan valtiovarainministeriölle harkittavaksi luopumista lentomatkojen bonusohjelmista kokonaan ja siirtymistä suoriin alennuksiin lentoyhtiöiden kanssa.

Vuonna 2021 kävi ilmi, ettei VTV ollut noudattanut omia suosituksiaan: viraston pääjohtaja Tytti Yli-Viikarin virkalennoista kertyneiden Finnair Plus -pisteiden käyttöä ei ollut valvottu, vaikka hänen vuotuiset matkakulunsa olivat kymmenien tuhansien eurojen luokkaa. VTV:n hallintopäällikkö perusteli tilannetta sillä, ettei kilpailutetun matkatoimiston järjestelmä mahdollistanut pisteillä maksamista, mutta valtion hankintayhtiö Hansel kiisti väitteen ja totesi pisteiden käytön olleen teknisesti mahdollista.

## Lähteet